करिब २ सय कार्यालय रहेको विमानस्थलभित्रैका सयौं कर्मचारी दुर्घटनास्थलमा पुगेका थिए । दुर्घटनास्थलको भीड हटाउन थुप्रै पटक सुरक्षाकर्मीले हस्तक्षेप र माइकिङ गर्नुपरेको थियो । उद्धार व्यवस्थापन चुस्त थिएन । उद्धारमा खटेका अधिकांश कामभन्दा भिडियो खिच्नै आतुर देखिन्थे । उद्धारकै क्रममा पहिले गृहमन्त्री र त्यसपछि प्रधानमन्त्री घटनास्थल पुगेका थिए । उनीहरू घटनास्थलमै आएपछि सम्बन्धित अधिकारीहरू उद्धार गर्न‘भन्दा ‘ब्रिफिङ’ गर्नमै व्यस्त देखिन्थे ।
